Knapt var Dana Cup gået i gang for Sportsmaster, før store mængder vand fra et skybrud tidligere på dagen tvang butikken til at lukke igen. Med fødderne solidt plantet på et meget vådt gulv, måtte regionschef i Sportsmaster, Jørgen Lyngholm, konstatere over for TV2 Nords reporter, at butikken pludselig var nødsaget til at holde lukket på grund af strømsvigt. De store vandmasser var derudover skyld i, at guldbrædderne i butikken pludselig begyndte at splittes ad, hvorfor butikken måtte lukke kort efter åbningen. - Det kom temmelig uventet, fordi vi havde rigtig travlt på det tidspunkt, det skete, fortalte Jørgen Lyngholm til TV2 Nord. Det var sikkerhedsmæssige hensyn, der tvang Sportsmaster til at holde lukket, mens de ventede på, at strømmen kom tilbage og vandet forsvandt. Butikken holdt lukket i omkring en lille time, hvorefter deltagerne ved Dana Cup igen kunne besøge butikken.

Opsummering:
Store rengmængder tvang Sportsmaster-butikken ved Dana Cup til at lukke.